Narodna skupština
20090121

Njegov satnik, pošto mi se sve ovo što se dešava sada dešavalo i ranije, uoči rata, u Sarajevu, u kojem sam rođen, u gradu u kojem su mi ustaše pretile na isti način, dakle njegov satnik je Brane Prostran, koji komanduje ovim crnim legijama, zaista ne preterujem, jer to su ljudi koji se oblače u crno i u grupama hodaju po Zemunu, zastrašujući sve članove SRS koje poznaju i koje ne poznaju, do čijih su podataka na neki način došli. Dakle, nomenklatura ove strukture izgleda ovako: na čelu je Aleksandar Vučić, dakle, on je taj poglavnik; odmah ispod njega je Brane Prostran, čovek koji je ujedno organizovao onu sramnu posetu Republici Srpskoj Krajini, posle koje ljudi ne smeju da izađu iz svojih kuća, s prvim mrakom se kriju. Dakle, odmah posle ovog satnika dolaze braća Kovačević sa svojim ocem. Radi se o Gavrilu i Damiru Kovačeviću, koji su verovatno poznati srpskoj javnosti po svom nečasnom nastupu na hrvatskoj televiziji kada su bacali pasoše Republike Srbije govoreći da od ove zemlje nemaju ništa i doslovno pljuvali po tlu po kojem hodaju.